জাতীয় পরিচয় নিবন্ধন অনুবিভাগ সূত্রে জানা গেছে, এবার ভোটার তালিকা হালনাগাদ কার্যক্রমের সঙ্গে ১০ থেকে ১৭ বছর বয়সীদের নিবন্ধন তথ্য সংগ্রহের জন্য কমিশনের কাছে প্রস্তাব করা হয়েছিল। এতে যুক্তি দেখানো হয়, ২০১৫ সালে একই সঙ্গে ১৫-১৭ বছর বয়সীদের নিবন্ধন তথ্য সংগ্রহ করেছিল তৎকালীন নির্বাচন কমিশন। ওই সময়ে ১৯৯৮ সালের ১ জানুয়ারি থেকে ২০০০ সালের পহেলা জানুয়ারি সময়ের মধ্যে জন্ম নেওয়াদের নিবন্ধন তথ্য সংগ্রহ করা হয়। এসব নাগরিকদের বয়স ১৮ বছর পূর্ণ হওয়ার পর তাদের ভোটার হিসেবে তালিকাভুক্ত করা হয়।